ผมไม่ใช่เด็กพวกนั้น
ที่รู้แน่นอนว่า ต้องการจะทำอะไรเมื่อโตขึ้น
ชีวิตการทำงานที่ผ่านมา 15 ปี
ผมเป็นครูสอนภาษาอังกฤษ ทนายความ และคนสร้างวิดีโอเกม
และตอนนี้เป็นคนขายกระดาษชำระ
ขายปีละหลายล้านม้วน
[วิถีการทำงานของเรา]
ชีวิตเป็นเรื่องของการหาจุดร่วม ระหว่างสิ่งที่คุณรักมาก ๆ
กับเรื่องที่คุณเก่งมาก ๆ
มันฟังดูง่าย แต่ในความเป็นจริงไม่ง่ายเลย
หลังจากเป็นครูสอน ภาษาอังกฤษได้ไม่นาน
ผมก็เข้าเรียนที่คณะนิติศาสตร์ และจบมาเป็นทนายความ
ในบริษัททนายยักษ์ใหญ่ ในเมืองนิวยอร์ก
เหมือนชาวอเมริกันส่วนใหญ่ สองหรือสามปีหลังจากนั้น
ผมก็กอดงานไว้แน่น
ใช้เวลาดึกดื่นไปกับงาน ที่ผมคิดว่าผมทำมันได้ดี
แต่แน่นอนว่าไม่ใช่งานที่ผมรัก
จากนั้นผมเกิดความตระหนักรู้
ว่าถ้าไม่ใช่หนึ่งหมื่นชั่วโมง ก็ใช้เวลาหลายปี
ที่เราจะเก่งในเรื่องหนึ่ง
ผมไม่มีเวลาที่จะ ปล่อยให้เสียไปโดยเปล่า
วิดีโอนี้ไม่ได้ทำขึ้น เพื่อคนที่กำลังจะออกจากงาน
เพราะไม่ชอบเจ้านาย หรือเพราะทำงานหนักมาทั้งวัน
มันเหมาะกับผู้ที่พร้อมที่จะ สร้างการเปลี่ยนแปลงที่น่ากลัว
ไปสู่อาชีพใหม่
ในขณะที่คุณกำลังคิดจะเปลี่ยนงาน
นี่คือเคล็ดลับที่ผมอยากให้คุณลองใช้
และเป็นสิ่งที่ผมเรียนรู้มาระหว่างทาง
อย่างแรกมี 3 สิ่งที่คุณต้องคิดถึง ก่อนจะไปต่อ
หนึ่ง: ชีวิตการทำงาน เป็นเรื่องของการเรียนรู้
ถ้าคุณไม่อยากจะเรียนรู้อะไรแล้ว
นั่นคือสัญญาณเตือนว่า
อาจจะไม่มีอนาคตสำหรับคุณในงานนั้น
สอง: การเปลี่ยนงานมักเป็นเรื่อง ของสังหรณ์
ถ้าคุณมีค่ำคืนที่ นอนไม่หลับอย่างต่อเนื่อง
ที่คุณนอนตาค้างมองเพดาน
"ให้ตายเถอะเพื่อน ฉันรับตัวเองไม่ได้ ถ้าฉันไม่เปลี่ยนแปลงมัน
หรือถ้าฉันไม่ลองคิดถึงมันดู"
จงเชื่อสังหรณ์ของคุณ
อาจจะเป็นช่วงที่เหมาะสำหรับ การเปลี่ยนงาน
อีกด้านหนึ่ง
เหตุผลหนึ่งที่คุณไม่ควรเปลี่ยนงาน คือความเจ็บปวด
ถ้าคุณไม่ชอบหัวหน้า
หรือคนที่ทำงานทำให้คุณรำคาญ
นั่นไม่ใช่เหตุผลที่ดีที่จะเปลี่ยนงาน
เพราะเมื่อคุณเปลี่ยนงาน
คุณจะต้องเริ่มต้นใหม่
และอาจจะรู้สึก ทรมานในช่วงสั้น ๆ
ไม่ว่าจะเป็นเพราะเงินเดือนอันน้อยนิด หรือเพราะงานที่ไม่มีตำแหน่ง
ความเจ็บปวดในงานใดก็ตาม ล้วนหลีกเลี่ยงไม่ได้
ตอนนี้คุณมั่นใจแล้วว่า จะเปลี่ยนงาน
ยังมีอีก 3 สิ่งที่คุณต้องทำทันที
อย่างแรก: เครือข่าย เครือข่าย เครือข่าย
ไม่มีใครสร้างเส้นทางอาชีพ โดยไม่มีที่ปรึกษาดี ๆ
หรือเครือข่ายดี ๆ ที่คอยสนับสนุน
เครือข่ายนี้ผมหมายถึง การหาคำแนะนำดี ๆ
ทั้งหมดที่คุณจะสามารถหาได้
เทคโนโลยีช่วยให้เรา เข้าถึงผู้คนใหม่ ๆ ได้ง่าย
เพื่อพูดว่า "สวัสดี ผมกำลังคิดจะเปลี่ยนงาน
คุณมีเวลาสัก 5 นาทีที่จะคุยกับมั้ย"
แรงผลักดัน และความกระหาย และความสามารถที่จะซึมซับ
จะดึงดูดที่ปรึกษาที่ยอดเยี่ยม
และผู้คนก็จะอยากให้เวลากับคุณ
เพื่อให้คำแนะนำที่ดี
ดังนั้น ออกไปพบผู้คนใหม่ ๆ
อย่างที่สองที่คุณต้องทำทันที
คือการสร้างฐานการเงิน
ความจริงก็คือเมื่อคุณเปลี่ยนงาน
คุณอาจจะเริ่มด้วยตำแหน่งระดับล่าง
หรือเงินเดือนน้อย หรือแม้กระทั่งไม่ได้เงินเลย
โดยเฉพาะอย่างยิ่ง ถ้าคุณเริ่มธุรกิจของตัวเอง
ดังนั้น ลุยครับ และทำให้แน่ใจว่า คุณมีฐานการเงินที่ดี
เพื่อให้การเปลี่ยนงานทรมานน้อยที่สุด
เป็นเรื่องที่สำคัญมาก ๆ
ส่วนตัวผม ตอนที่ผมเปลี่ยน จากการเป็นทนายความ
ไปเป็นคนสร้างเกมส์
ผมอยากจะมีเงินสำรองในบัญชี เพื่อใช้จ่ายอย่างน้อย 6 ถึง 12 เดือน
6 ถึง 12 เดือน อาจไม่ใช่ ตัวเลขที่ใช่ของคุณ
ซื่อสัตย์กับตัวเองว่าควรจะเป็นเท่าไหร่
ข้อที่สาม ถ้าคุณไม่พร้อมที่จะ เปลี่ยนงานแบบเต็มรูปแบบ
ลองหาอาชีพเสริมทำนอกเวลางาน
อาชีพเสริมจะเป็นอะไรก็ได้ตั้งแต่ เป็นอาสาสมัครให้กับองค์กร
ที่อยู่ในแวดวงที่คุณอยากทำ
หรืออาจจะเริ่มธุรกิจของตัวเอง ในช่วงวันหยุด
มันเป็นการลองทำดูว่า คุณชอบมันจริง ๆ หรือไม่
ครับ ถ้าคุณพร้อมจะเปลี่ยนแปลง
หรือเปลี่ยนแปลงไปแล้ว
นี่คือ 3 สิ่งที่คุณควรคิดที่จะทำเลยทันที
หนึ่ง: อย่า --ย้ำนะครับ-- อย่าตัดความสัมพันธ์
คุณใช้เวลาหลายปี สร้างความสัมพันธ์เหล่านั้น
แล้วทำไมจะทำลายมันซะล่ะ
โลกกลมครับ
โดยเฉพาะเมื่อมี แพลตฟอร์มออนไลน์ต่าง ๆ
ซึ่งคุณจะได้เจอคนที่คุณรู้จักอีก เชื่อผม
และบางทีในเวลาที่ไม่เหมาะสมด้วย
ข้อสอง: สั่งสมสิ่งที่คุณได้เรียนรู้
จากอาชีพก่อนหน้านี้
ส่วนใหญ่แล้วสิ่งเหล่านี้ มักนำไปประยุกต์ใช้ได้
กับงานหรืออาชีพใหม่ของคุณ
ไม่ว่าจะเป็นการมีปฏิสัมพันธ์กับคน การทำงานเป็นทีม
หรือการรับมือกับพวกงี่เง่าและไร้สาระ
สิ่งเหล่านี้มักใช้ได้กับทุกสถานการณ์
คุณจะเจอกับคนงี่เง่า ไม่ว่าคุณจะไปทำอาชีพอะไร
ไม่มีใครรอดพ้นจากสิ่งเหล่านี้ ทุกคนจะต้องหาทางรับมือ
และคุณอาจจะรู้วิธีแล้วก็ได้
สุดท้าย เมื่อคุณเริ่มงานใหม่ คุณจะรู้สึกกังวล
ไม่ต้องกังวลครับ หายใจเข้าลึก ๆ
เพราะนี่คือสิ่งที่ผมอยากจะบอก
คุณเป็นส่วนหนึ่งของทีมใหม่แล้ว
และทุกคนรอบตัวคุณ พร้อมจะช่วยให้คุณสำเร็จ
เพราะความสำเร็จของคุณ คือความสำเร็จของพวกเขา
ขอต้อนรับเข้าสู่อาชีพใหม่ครับ